Document ID: 32012D0277

DECIZIA DE PUNERE ÎN APLICARE A COMISIEI
din 21 mai 2012
de modificare a Deciziei 2002/840/CE de adoptare a listei de unități autorizate din țări terțe pentru iradierea produselor alimentare
[notificată cu numărul C(2012) 3179]
(Text cu relevanță pentru SEE)
(2012/277/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 1999/2/CE a Parlamentului European și a Consiliului din 22 februarie 1999 de apropiere a legislațiilor statelor membre privind produsele și ingredientele alimentare tratate cu radiații ionizante (1), în special articolul 9 alineatul (2),
întrucât:
(1)
În conformitate cu Directiva 1999/2/CE, un produs alimentar tratat cu radiații ionizante nu poate fi importat dintr-o țară terță decât cu condiția să fi fost tratat într-o unitate de iradiere autorizată de Uniunea Europeană.
(2)
O listă a unităților autorizate în țările terțe a fost stabilită prin Decizia 2002/840/CE a Comisiei (2).
(3)
Autoritățile thailandeze au informat Comisia că numele uneia dintre unitățile de iradiere autorizate situate în Thailanda s-a schimbat.
(4)
Prin urmare, Decizia 2002/840/CE ar trebui modificată în consecință.
(5)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2002/840/CE se modifică în conformitate cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 21 mai 2012.

Labels: 17
16
7
3
0
18